
A tematikus utak ismertsége és megítélése Szabolcs-Szatmár-Bereg megyében

A kulturális turizmus szerepének növekedése révén egyre inkább előtérbe kerülnek a tematikus utak. Ennek kapcsán szakértők véleménye alapján vizsgáltam meg a DKMT Eurorégió által létrehozott hét tematikus utat.
A témaválasztást több okból is indokoltnak tartom. Egyrészt a tematikus utak, mint újfajta turisztikai termékek (legalábbis hazánkban) egyre népszerűbbek, azonban kevés vizsgálat születik a működésükről, hatékonyságukról. Másrészt a tematikus utak nagymértékben hozzájárulhatnak nagyobb területek (magyarországi viszonylatban leginkább megyékről, esetleg régiókról beszélhetünk) gazdasági aktivitásának növeléséhez. Harmadrészt azért is aktuális a téma, hiszen a Dél- Alföldi régióban eddig nem alakítottak ki tematikus utakat, így a DKMT útjai különös jelentőséggel bírnak turisztikai szempontból, melyek kapcsán célom felmérni az utak iránti keresletet, valamint az utakkal kapcsolatos esetleges hiányosságokat a későbbi fejlesztések megalapozásához.
A dolgozat első részében a szakirodalmak alapján mutatom be a tematikus utak tágabb környezetét, így különösen koncentrálva a kulturális turizmusra, majd magukat a tematikus utakat jellemzem néhány külföldi és hazai példa ismertetésével.
A második részben a tematikus utak bemutatása mellett a strukturált interjúk értékeléséből kapott eredményeket kívánom ismertetni.
Az eredmények tükrében megállapítható, hogy az interjúalanyok tapasztaltak érdeklődést az utak iránt. Tekintve, hogy főként egyéni turisták érdeklődtek, illetve látogatják az utakat, így a népszerűség nehezen mérhető.
Az utak népszerűsítésének érdekében azonban igyekeznek minél többet megtenni, egyrészt a megjelentett kiadványok, másrészt személyes tájékoztatás révén.
A jövőben felmerült a csoportok nagyobb számban történő megszólítása is, ami feltehetően emelné egyrészt a területre érkező turisták számát, valamint az eltöltött vendégéjszakák számát is.



